দিনাজপুরে ঐতিহাসিক সাঁওতাল বিদ্রোহ দিবস পালিত | দিনাজপুর নিউজ
Home - দিনাজপুর - দিনাজপুরে ঐতিহাসিক সাঁওতাল বিদ্রোহ দিবস পালিত
দিনাজপুর সদরঃ আদিবাসীদের সাংবিধানিক স্বীকৃতি, সমতন আদিবাসীদের জন্য পৃথক ল্যান্ড কমিশন গঠন, ভূমিতে প্রথাগত অধিকারের দাবীর মধ্য দিয়ে দিনাজপুরে ঐতিহাসিক সাঁওতাল বিদ্রোহ দিবস পালিত হয়েছে। ৩০ জুন শনিবার সকাল ১০টায় বাংলাদেশ কৃষক ফেডারেশন, বাংলাদিশ আদিবাসী সমিতি, বাংলাদেশ কিষাণী সভা ও বাংলাদেশ ভূমিহীন কমিটির যৌথ আয়োজনে সাঁওতাল বিদ্রোহের ১৬৩তম বার্ষিকী উপলক্ষে এক বর্ণাঢ্য র‌্যালী দিনাজপুর প্রেসক্লাব প্রাঙ্গণ থেকে বের হয়ে শহরের প্রধান প্রধান সড়ক প্রদক্ষিন করে। র‌্যালী শেষে শহরের বালুবাড়িস্থ সাঁওতাল বিদ্রোহের শহীদদের স্মৃতিস্তম্ভে পুষ্পস্তবক অর্পণ করা হয়। এরপর দিনাজপুর প্রেসক্লাব মিলনায়তনে বাংলাদিশ আদিবাসী সমিতি, বাংলাদেশ কিষাণী সভা ও বাংলাদেশ ভূমিহীন কমিটির যৌথ উদ্যোগে আলোচনা সভায় প্রধান অতিথির বক্তব্য রাখেন বাংলাদেশ কৃষক ফেডারেশনের প্রেসিডিয়াম সদস্য কমরেড বদরুল আলম।
বক্তারা বলেন, বাংলাদেশের আদাবাসী জনগোষ্ঠী চরম বঞ্চনার স্বীকার। সাংবিধানিক স্বীকৃতির অভাবে জাতি সংঘ কর্তৃক গোষিত রাষ্ট্রীয় সুযোগ সুবিধা, ভোগ করতে পারছে না। ফলে আদিবাসীরা সমাজের মূল ধারায় সম্পৃক্ত হতে না পেরে প্রান্তিক জনগোষ্ঠী হিসেবেই থেকে যাচ্ছে। অপরদিকে সংখ্যালঘু জাতিসত্তা বলে তারা নানাভাবে নির্যাতন, নিপিড়নের স্বীকার। আদিবাসীদের ঘরবাড়ীতে অগ্নিসংযোগ হতে শুরু করে হত্যা, ধর্ষণ ও ভূমি থেকে উচ্ছেদের মত ঘটনা ঘটেছে। এসব ঘটনার সুবিচার আদিবাসীরা কখনই পাইনি। আদিবাসীরা সমাজে অনেকটা অস্পৃর্শ ও নিগৃহীত। অধিকন্ত নানারকম প্রতারনার স্বীকার হয়ে জমি-জমা হারাচ্ছে। এছাড়াও আদিবাসীদের ভাষা, সংস্কৃতিক, কৃষ্টি বিলুপ্তির পথে। এটা সংরক্ষনের জন্য তেমন কোন উদ্যোগ সরকার গ্রহণ করেনি।
চিরিরবন্দরঃ সিঁদু মাঝি ও কানু মাঝির মহান আতœত্যাগকে কেন্দ্র করে সারাদেশের ন্যায় দিনাজপুরের চিরিরবন্দরে পালিত হয়েছে। ১৬৩ তম সান্তাল বিদ্রোহ দিবস। গতকাল ৩০ জুন শনিবার সকাল সাড়ে ১০টায় উপজেলার খামার কৃষ্ণপুর আদিবাসী কমিউনিটি সেন্টারে উপজেলা সান্তাল বিদ্রোহ দিবস উদযাপন কমিটির আয়োজনে মানজি পরিষদ, পারগানা পরিষদ ও এনডিএফ এর সহযোগিতায় স্মৃতিসৌধে পুস্প অর্পন সার্বজনীন প্রার্থনা ও নীরবতা পালন, র‌্যালী শ্লোগান মানববন্ধন আলোচনাসভা সাংস্কৃতিক অনুষ্ঠান পুরস্কার বিতরনীসহ সহ নানা কর্মসূচীর মধ্যদিয়ে দিবসটি পালন করা হয়। উপজেলা সান্তাল বিদ্রোহ দিবস উদযাপন কমিটির সভাপতি আগষ্টিন হেমরম এর সভাপতিত্বে অনুষ্ঠানে প্রধান অতিথি হিসেবে উপজেলা পরিষদ মহিলা ভাইস চেয়ারম্যান তরু বালা রায় উপস্থিত ছিলেন। এ সময় এনডিএফ সভাপতি নির্মল সরেন, এনডিএফ দিনাজপুরের টিও মেসমাউল সরকার, চিরিরবন্দর উপজেলা ইউনিট ম্যানেজার আব্দুস সামাদ পুনট্টি ইউনিয়নের ওয়ার্ড সদস্য জহির উদ্দীন সরকারসহ স্থানীয় গণ্যমান্য ব্যক্তিবর্গ উপস্থিত ছিলেন।
বোচাগঞ্জঃ আজ ৩০ জুন শনিবার বোচাগঞ্জ উপজেলার ১নং-নাফানগর ও ৬নং- রনগাও ইউনিয়নের হাট রামপুর, মহেশপুর ও নাফনগর ইউনয়ন পরিষদে বে-সরকারী প্রতিষ্ঠান ইকো-সোশ্যাল ডেভলপমেন্ট অর্গানাইজেশন (ইএসডিও) প্রেমদীপ প্রকল্পের উদ্দ্যোগে ঐতিহাসিক সাঁওতাল বিদ্রোহ দিবস র‌্যালী আলোচনা সভা ও সাংস্কৃতিক অনুষ্ঠানের মধ্যে দিয়ে উদযাপন করা হয়েছে। সকাল ১১টায় নাফনগর ইউনয়ন পরিষদ হতে পরিষদের চেয়ারম্যান মোঃ শাহান পারভেজ এর নেতৃত্বে প্রায় শতাধিক আদিবাসীর অংশ গ্রহনে একটি র‌্যালী সুলতানপুর বাজারের প্রধান প্রধান সড়ক প্রদক্ষিন শেষে ইউনিয়ন পরিষদ কার্যালয়ে আলোচনা সভায় মিলিত হয়। প্রেমদীপ প্রকল্পের টেকনিক্যাল ম্যানেজার মকসেদুল মোমেনিন এর সভাপতিত্বে অনুষ্ঠানে প্রধান অতিথি হিসেবে বক্তব্য রাখেন ইউপি চেয়ারম্যান মোঃ শাহান পারভেজ। বিশেষ অতিথি হিসেবে বক্তব্য রাখেন যথাক্রমে ইউনিয়ন আওয়ামীলীগের সভাপতি মোঃ তৈয়মুর ইসলাম, সাধারণ সম্পাদক শাহাজান আলী শাহিন, টেকনিক্যাল এ্যান্ড বিজনেজম্যানেজমেন্ট কলেজের অধ্যক্ষ মোঃ রবিউল ইসলাম ও নাফানগর দাখিল মাদ্রসার সুপারেনটেন্ট মোঃ আজগার আলী। অনুষ্ঠানের শুরুতে স্বাগত বক্তব্য রাখেন প্রেমদীপ প্রকল্পের উপজেলা ম্যানেজার অরুন চন্দ্রশীল। এছাড়াও গ্রাম উন্নয়ন কমিটির সাধারণ সম্পাদক কালুস মূর্মু, কোষাধ্যক্ষ রেজিনা মূর্মু বক্তব্য রাখেন। আলোচনা সভায় বক্তারা ৩০জুন ঐতিহাসিক সাঁতাল বিদ্রোহ দিবসের তাৎপর্য্য তুলে ধরে বক্তব্য রাখেন।
বীরগঞ্জঃ আদিবাসীদের সাংবিধানিক স্বীকৃতি, ভূমিতে প্রথাগত অধিকার ও সমতল আদিবাসীদের জন্য পৃথক ল্যান্ড কমিশন গঠনের দাবীর মধ্য দিয়ে আদিবাসী সংগঠনগুলো দিনাজপুরের বীরগঞ্জে সাঁওতাল কৃষক বিদ্রোহের ১৬৩ তম বার্ষিকী পালন করেছে। বীরগঞ্জ থানা আদিবাসী সমাজ উন্নয়ন সমিতির উদ্যোগে শনিবার সকাল ১১টায় উপজেলার পৌর শহরের মাকড়াই আদিবাসী কমিউনিটি সেন্টারে অবস্থিত সাঁওতাল কৃষক বিদ্রোহের শহীদ সিধু, কানু, চাঁদ ও ভৈরব স্মৃতি স্তম্ভ্যে পূষ্পার্ঘ্য অর্পন করেন। পরে মাকড়াই আদিবাসী কমিউনিটি সেন্টার মিলনায়তনে এক আলোচনা সভা অনুষ্ঠিত হয়। বীরগঞ্জ থানা আদিবাসী সমাজ উন্নয়ন সমিতির সভাপতি বাজুন বেসরার সভাপতিত্বে আলোচনা সভায় বক্তব্য রাখেন সংগঠনের সহ-সভাপতি বাবুল বাস্কে, সাধারণ সম্পাদক মি. মাথিয়াস মার্ডি, সদস্য খৃষ্টফার মার্ডী এবং পিউশ মুর্মু প্রমুখ।
বিরামপুরঃ দিনাজপুরের বিরামপুরে বিভিন্ন কর্মসূচির মাধ্যমে শনিবার (৩০জুন) ঐতিহাসিক সাঁওতাল বিদ্রোহ দিবস পালিত হয়েছে। উপজেলার সাঁওতাল অধ্যুসিত খানপুর ইউনিয়নের সোনাজুড়ি গির্জা মাঠ প্রাঙ্গণে র‌্যালি, পুস্পস্তবক অর্পণ, শপথ বাক্য পাঠ, সাঁওতাল বিদ্রোহের ইতিহাস পাঠ, আলোচনা সভা, মঞ্চ নাটক ও সঙ্গীতানুষ্ঠান করা হয়। সিধু-কানু দিবস উদযাপন কমিটির আয়োজনে ও পল্লীশ্রী’র ইভিপিআরএ প্রকল্পের সহযোগিতায় সামুয়েল মার্ডির সভাপতিত্বে অনুষ্ঠানে বক্তব্য রাখেন, উপজেলা চেয়ারম্যান পারভেজ কবীর, ইউপি চেয়ারম্যান ইয়াকুব আলী, পল্লীশ্রী’র সিনিয়র সিডিএস সাইফুল ইসলাম, সিডিএস সোহেল রানা, আরিফুল ইসলাম, সুবাস হাঁসদা, দূর্গাপদ, রতœা রাণী প্রমূখ।
নবাবগঞ্জঃ বিভেদ নয় একতা চাই,শান্তি চাই লক্ষ্যকে সামনে রেখে দিনাজপুরের নবাবগঞ্জে ১৬৩ তম সান্তাল হুল দিবস পালিত হয়েছে। দিবসটি পালনে আদিবাসী জনগোষ্ঠীর অধিকার সংরক্ষনে র‌্যালী ও আলোচনা সভা অনুষ্ঠিত হয়েছে। শনিবার সিসিডিবি-সিবিপিপি দাউদপুরের আয়োজনে এবং সিসিডিবি প্রকল্প অফিসের বাস্তবায়নে উপজেলার দাউদপুর ইউনিয়নের মালারপাড়া ফুটবল মাঠে সাবেক ইউ,পি সদস্য মারিয়া বাসকের সভাপতিত্বে অনুষ্ঠিত আলোচনা সভায় প্রধান অতিথি হিসাবে উপজেলা নির্বাহী অফিসার মোঃ মশিউর রহমান উপস্থিত ছিলেন। বিশেষ অতিথি হিসাবে উপস্থিত ছিলেন সিসিডিবি’র ভারপ্রাপ্ত এলাকা ব্যবস্থাপক পার্থ প্রতিম সেন, উপজেলা মহিলা ভাইস চেয়ারম্যান, ইউ,পি সদস্য সাজেদুর রহমান সুজন, নবাবগঞ্জ প্রেস ক্লাবের সভাপতি মতিয়ার রহমান,কর্মসূচী কর্মকর্তা নিকোলাস বাড়ৈ, পাত্রাস মুরমু ও নেটওয়ার্ক সভাপতি যতিন্দ্রনাথ মুরমু। এর পূর্বে বর্নাঢ্য একটি র‌্যালী এলাকা প্রদক্ষিন করে। শ্রদ্ধা নিবেদন করা হয় সিধু-কানুর অস্থায়ী স্মৃতি স্তম্ভে। এতে উপজেলার বিভিন্ন এলাকার আদিবাসী জনগোষ্ঠীরা অংশ গ্রহন করে। শেষে মনোজ্ঞ সাংস্কৃতিক অনুষ্ঠান অনুষ্ঠিত হয়।
Previous: দিনাজপুরে ৯ লাখ টাকাসহ ৪ জনকে আটক করেছে ডিবি পুলিশ
Next: দিনাজপুরে নবরূপীর বার্ষিক সাধারণ সভা অনুষ্ঠিত